
1. שכרו ותנאיו של נשיא בית הדין השרעי לערעורים

מ"מ היו"ר חיים אורון:


 אני מתכבד לפתות את ישיבת הוועדה בעקבות פניה של חבר הכנסת אחמד טיבי להביא לדיון להחלטה בהקדם בדבר השוואת שכרו ותנאיו של נשיא בית הדין השרעי לערעורים, לאלה של נשיא בית הדין הרבני הגדול, בבקשה.

אחמד טיבי:

 תודה אדוני. לא מדובר בנושא חדש אלא בנושא שעלה כבר פעמיים בוועדת הכספים. שלום לכבוד יושב ראש בית הדין השרעי, מר אחמד נאטור.

מ"מ היו"ר חיים אורון:


 אדוני, בגלל כבודך, אני חושב שרצוי שלא תהיה נוכח בוועדה כשהיא דנה בשכרך. זה רק לטובה.

אחמד טיבי:

 אני אקריא בפני הוועדה את מכתבה של השרה ציפי לבני שנשלח ליו"ר ועדת הכספים חבר הכנסת ליצמן באותו נושא, בו היא פונה אליו:

1. "פנייתי זו היא לעניין בקשתי כי ועדת הכספים תקבל החלטה בדבר תיקון החלטת משכורת נושאי משרה שיפוטית, כך ששכרו ותנאי עבודתו של נשיא בית הדין השרעי לערעורים יהיה כשל נשיא בית הדין הרבני הגדול, שהוא אחד משני הרבנים הראשיים בישראל.

2. על פי טבלת השכר שבהחלטה, הסכום הנקוב לצד שכרו של נשיא בית הדין הרבני הגדול זהה לסכום הנקוב לצד שכרו של שופט בית משפט עליון.
3. נשיא בית הדין השרעי לערעורים עומד בראש מערכת משפטית דתית של העדה המוסלמית בארץ המונה למעלה ממיליון נפש. בנוסף, הלכה למעשה היא גם אוטוריטה הלכתית בהיעדר "מופתי", המקביל לראש עדה או רב ראשי. 
4. מערכת בתי הדין השרעי מהווה חלק ממערכת המשפט הדתי בישראל מתפקדת כיחידה במשרד המשפטים ופועלת על פי חוק הקאדים, התשכ"א-1961.
5. גם שיקולים הנוגעים למעמדו של המיעוט  המוסלמי- שהוא מיעוט משמעותי- מובילים לגישה על פיה אין מקום להפריד בין נשיאי בית הדין לעניין הנדון. אין מדובר רק בשכרו של נושא המשרה אלא גם במעמדה של העדה וכלל החברים בה. לטעמי, יש בדבר משום מסר מתבקש.
6. אכן, קיימים הבדלים בין מערכת המשפט הדתי בהתייחס להיקפים וגודל האוכלוסייה. אלא משהושם הדגש על עצם היחס לעדה דתית משמעותית נראה כי אין מקום להבחין בין העומדים בראשה מבחינת תנאי השכר.
7. יצוין כי עוד בשנת 2001 פנה לוועדה בבקשה דומה שר הדתות דאז יוסי ביילין. העניין הובא לדיון פעמיים ביום 15.5.2001 וביום 24.5.2001. בישיבתה הראשונה החליטה ועדת הכספים לקבל את חוות דעתה של ועדת אלוני. בפרוטוקול דיון הוועדה מיום 24.5.2001 ציינה גברת אנה שנייידר  כי "ועדת אלוני ראתה בתפקיד ראש עדה וחשבה שסביר להשוות את  מעמדו למעמד הרב הראשי". בכל אופן, הגם שהעניין נדון בזמנו בוועדת הכספים לא התקבלה החלטה לגופו של עניין ומכאן פנייתי זו". 

מ"מ היו"ר חיים אורון:


 חבר הכנסת טיבי, אל תוסיף כי הקראת ממכתבה של השרה ציפי לבני ואני עיינתי במכתבו של חיים רמון מה-19 ביוני 2006 והוא זהה למכתבה של ציפי לבני. מונח לפני גם מכתבו של השר לשעבר יוסי ביילין, השר לענייני דתות מה-9 בינואר 2001,  ומכתבו של שאול אלוני ליו"ר ועדת כספים ישראל כץ, מה-22 באפריל 2001 וכולם מתנבאים באותו סגנון. 

העירו לי היועצת המשפטית והיועצת הכלכלית של הוועדה הערות סותרות, אני בעד שנקבל החלטה. מחד קיימת עכשיו ועדה בראשות חבר הכנסת לשעבר יוסי שריד שעוסקת בשכר שופטים, מאידך, אנחנו פועלים על סמך ועדה ציבורית שהייתה בנושא שנמשך ונמשך, ונדמה לי שאם לא היינו נתונים במצב הזה יכול להיות שהיינו משאירים את זה לוועדה. 

אבל היות ויש פה אמירה מאד ברורה, כולל של השרה עכשיו, אני מציע, למרות שהוועדה קיימת, לא תהיה בכך פגיעה בוועדה הפועלת אם נמצה את תפקידנו ונחליט החלטה, מה עוד שגם הוועדה ההיא צריכה להמליץ לנו המלצות.

ראובן ריבלין:

 אני לא חושב שקיום הוועדה מונע מאתנו לקבל החלטה מהטעם הפשוט שאנחנו מדברים פה על נושא ערכי ולא כספי. יש לו השלכות כספיות בלי כל ספק,  אבל זהו נושא ערכי. השוואת ראש בית הדין לערעורים לראש עדה, שהוא הרב הראשי בישראל בשבתו כראש בית הדין לערעורים.


אני רואה בנושא הערכי דבר חשוב ביותר ולאור המלצות השרים אנחנו צריכים לתקן עיוות ולתקן את האפליה הזו. מה יהיה שכרו תקבע הוועדה, ברגע שאנחנו משווים אותו לנשיא בית הדין הרבני לערעורים, באותו רגע אמרנו דבר שקובע את מעמדו כראש עדה. 

סמדר אלחנני:


 ואתה קובע את שכרו ותנאיו.

ראובן ריבלין:

 עם כל הכבוד, קודם כל איננו חורגים מסמכותנו, השאלה אם אנחנו עושים דבר יפה או לא ואני אומר בצורה הברורה ביותר, הואיל ואני רואה בנושא לא עניין כספי אלא עניין ערכי, שאני בהחלט נותן את ליבי לו וגם מזהיר את עצמי שיש לו השלכה כספית, בעיני ההשלכה הכספית בטלה בשישים לעומת הנושא הערכי ואני מציע ליו"ר להצביע ולקבל החלטה.

סמדר אלחנני:

 אני רק רוצה להעיר הערה אחת, בנייר שחילקתי הראיתי את כל המדרגות לכל נושא משרה שיפוטית, הדיינים והקאדים והשופטים. מה שייווצר, ברגע שאתה קובע שהוא יהיה כמו ראש עיר יש לזה שכר ותנאים. אין לי מחלוקת על זה בכלל אבל ייווצר הפער בין אלה שמתחתיו, הרבה יותר מדרגות ממה שהיה קודם.

ראובן ריבלין:

 זה נקודתי, אנחנו אומרים שכל הזמן הוא היה בפער כזה ובדרגה לא נכונה.

מ"מ היו"ר חיים אורון:


 ראוי שוועדת שרים תדון בה.

ראובן ריבלין:

 אנחנו לא ממליצים לתת לו רטרואקטיבית אלא מכאן ואליו.

מ"מ היו"ר חיים אורון:


 מי לאישור הבקשה של השרה ציפי לבני ושל חבר הכנסת טיבי?

הצבעה

בעד - רוב

נגד - אין

נמנעים - אין

הבקשה אושרה.

מ"מ היו"ר חיים אורון:


תודה רבה, הבקשה אושרה, נעבור לסעיף הבא.

2. העברות תקציביות
היו"ר יעקב ליצמן:

 אני רוצה לומר לפרוטוקול שאנחנו רוב באופוזיציה של שלושה מול אחד. פניה מס' 524. 

הצבעה על פנייה מס' 524

בעד - רוב

נגד - אין

נמנעים - אין

פניה מס' 524 אושרה

היו"ר יעקב ליצמן:

 פניה מס' 550. את זה אני לא אעשה עם כל הכבוד. פניה מס' 571.

עדי ויינר:


מדובר בשינויים פנימיים בתקציב המנהל לפיתוח תשתיות ביוב.

היו"ר יעקב ליצמן:

 מי בעד פניה מס' 571?

הצבעה על פנייה מס' 571
בעד: רוב
נגד: אין
נמנעים: אין
פניה מס' 571 אושרה

היו"ר יעקב ליצמן:

 פניות מס' 572, 573. 

עדי ויינר:


משק המים, ישנם שני דברים, אחד זה העברה לתקציב של משרד השיכון 10.5 מיליון עבור הקמת תשתית למודיעין עלית, ודבר שני זו השתתפות של משרד השיכון במנהל בעבודות תשתית. 

היו"ר יעקב ליצמן:

מי בעד פניות מס' 572, 573?

הצבעה על פניות מס' 572, 573
בעד: רוב
נגד: אין
נמנעים: אין
פניות מס' 572, 573 אושרו

היו"ר יעקב ליצמן:

 פניה מס' 576, תשתיות, מי בעד?

הצבעה על פנייה מס' 576
בעד: רוב
נגד: אין
נמנעים: אין
פניה מס' 576 אושרה

היו"ר יעקב ליצמן:

פניות מס' 580, 581, מי בעד?

הצבעה על פניות מס' 580, 581
בעד: רוב
נגד: אין
נמנעים: אין
פניות מס' 580, 581 אושרו

חיים אורון:


 זה התגלגל בתוך משרד הביטחון.

ראובן ריבלין:

 הכסף אבד שם, דרך אגב, הייתי בישיבת ההסדר, יש להם מקלט לידם, אמנם זה הרבה זמן לוקח לעבור לשם.

היו"ר יעקב ליצמן:

 דקה זה הרבה זמן, ההצעה שלי היא, שהם בונים בניין חדש שיוסיפו שם את החדר הממוגן. עוברים לפניה מס' 585 מי מהתמ"ת?

איתי יחזקאלי:


אלו העברות עבור האישור של חברת אינטל שאושר ב- 2005, זה התשלום הראשון עבור חברת אינטל ויתרות שנותרו בסעיפים האחרים.

ראובן ריבלין:

 אינטל מקבלת את הכסף, מאיפה לוקחים את הכסף?

היו"ר יעקב ליצמן:

מי בעד פניה מס' 585?

ראובן ריבלין:

 אני נמנע.

הצבעה על פנייה מס' 585
בעד: רוב
נגד: אין
נמנעים: אחד

פניה מס' 585 אושרה

היו"ר יעקב ליצמן:

 פניה מס' 586, מה זה יישובי אבו בסמה?

חיים אורון:


 מועצה אזורית שנמצאת בין כביש באר שבע חברון.

היו"ר יעקב ליצמן:

 מי בעד פניה מס' 586?

הצבעה על פנייה מס' 586
בעד: רוב
נגד: אין
נמנעים: אין
פניה מס' 586 אושרה

היו"ר יעקב ליצמן:

 פניה מס' 587.

עדי ויינר:

שינויים פנימיים בתקציב משק המים, בעיקר התאמות שכר, סוף שנה.

היו"ר יעקב ליצמן:

 מי בעד פניה מס' 587?

הצבעה על פנייה מס' 587
בעד: רוב
נגד: אין
נמנעים: אין
פניה מס' 587 אושרה

היו"ר יעקב ליצמן:

 פניות מס' 588, 589 

עדי ויינר:

יש פה העברה של 31 מיליון  עבור תמיכות בחקלאים בגין קיצוץ מים, 38 מיליון עבור תמיכות בחקלאים בגין ייקור תעריפי מים, 40 מיליון כהוצאה מותנית בהכנסה עבור שיפוי חברת מקורות בגין תשלום היטלי הפקה ו- 120 מיליון בהרשאה להתחייב עבור רכישת מים מליחים ממתקן התפלה ועוד שינויים קטנים בהתאם לביצוע הפעולות בפועל.

חיים אורון:


 איפה זה עוד פועל?

עדי ויינר:

באשקלון, בפלמחים יהיה באמצע שנה הבאה, 30 מיליון קוב, בחדרה אין זוכה.

היו"ר יעקב ליצמן:

 מי בעד פניות מס' 588, 589?
הצבעה על פניות מס' 588, 589
בעד: רוב
נגד: אין
נמנעים: אין
פניות מס'  588, 589 אושרו.

היו"ר יעקב ליצמן:

 פניות מס' 590-592, 597. ועדת הבחירות המרכזית, נשים מוכות. מי בעד?


הצבעה על פניות מס' 590-592, 597
בעד: רוב
נגד: אין
נמנעים: אין
פניות מס' 590-592, 597 אושרו

היו"ר יעקב ליצמן:

 פניה מס' 593, בריאות. למה פקידי האוצר לא נמצאים? מי בעד?

הצבעה על פנייה מס' 593
בעד: רוב
נגד: אין
נמנעים: אין
פניה מס' 593 אושרה

היו"ר יעקב ליצמן:

 פניות מס' 594, תקצוב העסקה של מועדוני עולים. מי בעד? 

הצבעה על פנייה מס' 594
בעד: רוב
נגד: אין
נמנעים: אין
פניה מס' 594 אושרה

היו"ר יעקב ליצמן:

 פניות מס' 595, 596. שוב אינטל?

איתי יחזקאלי:

זה המשך של אותה פניה ראשונה, גיסו את הכסף מיתרה ממקור אחר.

חיים אורון:


 הכול תרגילים, התמיכות שונות, מנפחים תקציב, מוציאים ממנו כל הזמן, מרמים את כולם...

היו"ר יעקב ליצמן:

 אני נגד אינטל. 

איתי יחזקאלי:

אני אסביר, האישור לחברת אינטל אושר בסוף 2005 בשם תקציב 2006 שהיה מוכן. לכן, הכסף עבור אינטל לא תוקצב במקור בתוך תקציב 2006, כשזה הגיע לביצוע בשנת 2006 משרד האוצר נאלץ למצוא פתרונות וזה אחד הפתרונות.

ראובן ריבלין:

זה תלוי בך,  יש פה פשוט הסחת דעת של הממשלה.

היו"ר יעקב ליצמן:

 מי בעד?

הצבעה על פניות מס' 595, 596
בעד: 2

נגד: 2

נמנעים: 1

פניות מס' 595, 596 לא אושרו

היו"ר יעקב ליצמן:

 אני מבקש רביזיה. פניה מס' 598 מי בעד?

הצבעה על פנייה מס' 598
בעד: רוב
נגד: אין
נמנעים: אין
פניה מס' 598 אושרה

היו"ר יעקב ליצמן:

פניות מס' 601, 602, בתי חולים ממשלתיים, מי בעד?

הצבעה על פניות מס' 601, 602
בעד: רוב
נגד: אין
נמנעים: אין
פניות מס' 601, 602 אושרו

היו"ר יעקב ליצמן:

 פניה מס' 535א' עד 538א'. התאמת תקציב שכר של משרד ראש הממשלה.

חיים אורון:


 הבעיה לא מהותית, שיבואו לעבוד.

היו"ר יעקב ליצמן:
הצבעה על פניות מס' 535א' עד 538א'
בעד: מיעוט

נגד: רוב

נמנעים: אין
פניות מס' 535א' עד 538א' לא אושרו

היו"ר יעקב ליצמן:

 הבקשות לא אושרו, אני מבקש רביזיה. תודה לכולם הישיבה נעולה.

הישיבה ננעלה בשעה 13:55
(מצ"ב טבלת שכר של נושאי משרה שיפוטית)

